In Sri Lanka, Sathosa Supermarket trucks bearing the image of former PM Mahinda Rajapaksa are being used to distribute food during current COVID-19 curfew. Text condemns the act by mentioning how ethical is it to carry out such acts during this difficult time and gain political advantage.
The fact behind every news!, කොරෝනා වෛරස ව්\u200dයාප්තියත් සමඟ පාර්ලිමේන්තු මැතිවරණය කල් යෑම හේතුවෙන් දේශපාලනික මතවාද පසුබිම් කරගත් ව්\u200dයාජ සටහන්වල සුළු අඩුවීමක් තිබුනද කොරෝනා මර්ධන ක්\u200dරියාකාරම් පිලිබඳ විවිධාකාරයේ සටහන් සමාජ මාධ්\u200dය ජාලා ඔස්සේ\xa0 හුවමාරු වෙනු දක්නට ලැබේ. බස්නාහිර පළාත දැඩි අවදානම් කලාපයක් ලෙස නම් කිරීමත් සමඟම ආහාර, ඖෂධ ඇතුළු අත්\u200dයාවශ්\u200dය භාණ්ඩ බෙදාහැරීම පිළිබඳව යාන්ත්\u200dරණයක් දියත් කිරීමේ වැඩපිළිවෙළක් සතොස ඇතුළු වෙළඳ ආයතන සමඟ ක්\u200dරියාවට නැංවීමට කටයුතු සම්පාදනය කර තිබුණි, එවන් පසුබිමක Neero Neero නමැති ෆේස්බුක් ගිණුමකින් “මහින්ද මාමේ මේ වෙලාවේ පාට කරන්න යන මුදල් වලින් දුප්පත් අපිට තව සහනයක් දුන්නාන්ම් නරකද පොටොස් දැම්මා මදෑ???බලන කොට මේවගේ රටට විනාශය එනකම් ඉන්නේ එයාට නම ප්\u200dරසිද්ධ කර ගන්න නේද ??? යන සටහන සමඟ ලොරිපෙලක ඡායාරූපක් පහත පරිදි පළකර තිබුණි. ඡායාරූපයට යටින් “අගමැති මහින්ද රාජපක්ෂ මහතාගේ රුව ස්ටිකර් කරමින් සතොස ලොරි රථ වලින් අත්\u200dයවශ්\u200dය භාණ්ඩ බෙදෙන අයුරු” යනුවෙන්ද සඳහන් කර තිබෙනු දැක ගන්නට හැකි විය, එම අරුත් යටතේම Sidath Wijayarathna නැමැත්තෙකු විසින් “කොරොනා මර්ධනය කෙසේ වෙතත් 2/3 හොයන්න වැඩ 69 ලක්ෂයේ බුරුවො ඉන්නවා නේද අවුලක් නැහැ” යන තේමාව යටතේ අගමැති මහින්ද රාජපක්ෂ මහතාගේ ඡයරුය රැගත් ලොරි රථ පෙළක් පෙන්වා තිබුණි, “කාලය මැවු වෙනසක් අරුමේ” තේමාවෙන් සේයාරූ දෙකක් සහිතව සටහනක් ඉදිරිපත් වී තිබෙනු තවත් එවැනිම සටහනක් ද දක්නට ලැබුණි. “අද” යනුවෙන් නම්කර තිබූ සේයාරුවේ අගමැති මහින්ද රාජපක්ෂ මහතාගේ සේයා රුව රැගත් සතොස ආයතනයේ බෙදාහැරීමේ ලොරි සමූහයක් ද “එදා” යනුවෙන් නම්කර තිබූ ඡායාරූපයේ සුවසැරිය ගිලන්රථ සමූහයක් ද දක්නට ලැබුණි. එම සටහන් දෙක පහතින්, මෙම ව්\u200dයසන කාලයේ දී අගමැතිතුමාගේ රුව රැගත් බෙදාහැරීමේ ලොරි මඟීන් ආහාර බෙදීමේ කටයුතු සිදුවන බව ව්\u200dයංගාර්ථයෙන් ඇඟවීමට උත්සාහ කර තිබුණි. ප්\u200dරතිචාර රැසක් හිමිකර ගත් මෙම තේමාව යටතේ සටහන් ෆේස්බුක් පරිශීලනය කරන්නන් අතර හුවමාරු වීම ආරම්භ වී තිබුණි. සටහනට හිමිවූ ප්\u200dරතිචාර අතර මෙම ඡායාරූපයේ දක්වා ඇති සතොස ආයතනයේ ලොරි සමූහයේ සේයාරුව පැරණි සේයාරුවක් බවත් මෙය අසත්\u200dය සටහනක් බවට බොහෝ ප්\u200dරතිචාර යෝජනා කර තිබුණි., Fact Check (සත්\u200dය තොරතුරු විමර්ශනය කිරීම), මෙම ඡායාරූපය සම්බන්ධයෙන් අපි Google Reverse Search හරහා සොයා බැලීමක් සිදු කලා. එහිදී අපට දක්නට ලැබුනේ මෙම ඡායාරූපය සම්බන්ධයෙන් Daily Mirror වෙබ් අඩවිය හා සබැඳි 2014 වසරේ පලකිරීම් රැසක් ඇති බවයි. එබැවින් අපි තවදුරටත් එම ඡායාරූපය සම්බන්ධයෙන් සොයා බැලීමක් සිදු කරනලදී., 2014 දෙසැම්බර්\xa0 මස 4 දින “Sathosa lorries carry MR image” සිංහල අර්ථය “ මහින්ද රාජපක්ෂ සේයාරුව සහිත සතොස ලොරි රථ” යන තේමාව යටතේ ඩේලි මිරර්හි පළවූ පුවත් වාර්තාවක මෙම සේයාරුව අන්තර්ගතව තිබෙන අයුරු නිරීක්ෂණය විය., ඩේලි මිරර්\xa0 පුවත්පත විසින් ඊයේ දිනයේදී (මාර්තු මස 25) මෙම ඡායාරුපය පිලිබඳ ලැබී තිබු විමසීම් රැසක් හේතුවෙන් පලකරන ලද වියාචන සටහනක් (Disclaimer) අපට නිරීක්ෂණය විය. දැනට සමාජ මාධ්\u200dය ඔස්සේ හුවමාරු වන මෙම ඡායාරුපය ව්\u200dයාජ එකක් බව එහි පළකර තිබුනේ මෙලෙසිනි., එහි සිංහල අර්ථය පහත දැක්වේ., “ඇඳිරි නීතිය යටතේ ජනතාවගේ නිවාසවලට අත්\u200dයවශ්\u200dය භාණ්ඩ බෙදා හැරීමට අග්\u200dරාමාත්\u200dය මහින්ද රාජපක්ෂගේ ඡයාරූපය සහිත සතොස ආයතනයේ ලොරි යොදා ඇති බවට සමාජ මාධ්\u200dයවල සංසරණය වන පින්තූර, 2014 දෙසැම්බර් 4 වන දින ඩේලි මිරර් පුවත්පත සහ වෙබ් අඩවිය ප්\u200dරකාශයට පත් කළ ලිපියක පිටපතකි. සමාජ මාධ්\u200dයවල සංසරණය වන ලිපි අසත්\u200dයය. ඩේලි මිරර් 2020 මාර්තු මාසයේදී එවැනි අන්තර්ගතයක් හෝ ප්\u200dරවෘත්තියක් ප්\u200dරකාශයට පත් කර නොමැත.”, මහින්ද රාජපක්ෂ තොරතුරු කේන්ද්\u200dරය ද සිය ෆේස්බුක් පිටුවේ සමාජ මාධ්\u200dය ජාලා තුල සැරිසරන මෙම ප්\u200dරවෘත්තිය පිළිබඳව පහත සටහන යොදා ඇති බව නිරීක්ෂණය විය., ජනතාවට නිවසෙදිම අඩුමිලට බඩු ගන්න 2014 දී ආරම්භ කළ සතොස ජංගම ලොරි රථ සෙවයේ අගය දැන් පේනවානේද?මහින්ද රාජපක්ෂ…, මෙම ඡායාරූපය සමාජ මාධ්\u200dය හරහා පලකල බොහෝ පිරිසක් පසුව එය ඉවත් කරගෙන තිබුණු අතර ඒ පිලිබදව තම කණගාටුව පළකර තිබිණ., "#COVID19 I have deleted the tweet with @PresRajapaksas stickers on delivery vehicles. I have come to know that these are old photos. I apologize for the mistake. And herewith will not forward or use any photos that are not authentic. #SriLanka", Conclusion (අවසාන නිගමනය), අපගේ විමර්ශනයෙන් පැහැදිලි වන්නේ අග්\u200dරාමාත්\u200dය මහින්ද රාජපක්ෂ මහතාගේ\xa0 රුව රැගත් සතොස ආයතනයේ ලොරි රථ ඇඳිරිනීතිය බල පවත්වන ප්\u200dරදේශවල ආහාර බෙදා හරින බවට පළවන ෆේස්බුක් සටහන් වල ඇති ඡායාරූපය 2014 දෙසැම්බර් මස ඩේලිමිරර් පුවත්පත විසින් පළ කරන ලද වාර්තාවක අන්තර්ගත කර තිබූ ඡායාරූපයක් උපුටා ගැනීමෙන් සකසන ලද්දක් බවය., එමනිසා ඇඳිරි නීතිය බල පවත්නා ප්\u200dරදේශවල අග්\u200dරාමාත්\u200dය මහින්ද රාජපක්ෂ මහතාගේ රුව සහිත සතොස ආයතනයේ ලොරි ආහාර බෙදන බවට ෆේස්බුක්\xa0 මාධ්\u200dය ජාලය පළවන සියළුම සටහන් සම්පූර්ණයෙන්ම අසත්\u200dය සහ සාවද්\u200dය සටහන් බවට නිගමනය කරමු, Title:2014 ඡායාරුපයක් වත්මන් ඇඳිරි නීති කාලයේ ආහාර බෙදීමට යොදාගන්නා සේයාරුවක් ලෙස පෙන්වා දීමක්!, Result: False
2014 ඡායාරුපයක් වත්මන් ඇඳිරි නීති කාලයේ ආහාර බෙදීමට යොදාගන්නා සේයාරුවක් ලෙස පෙන්වා දීමක්! - Factcrescendo Sri Lanka